Kui me tahame tulevikus vaadata telerit või kuulata raadiot, lülitame sisse mingi seadme, mis soovitavat heli või videopilti sisaldava digitaalinfo ülemaailmsest võrgust välja õngitseb ning kõlareisse saadab või ekraanil näitab. Selline süsteem on mingis mõttes praeguse kaabeltelevisiooni edasiarendus, kus signaal edastatakse samuti mööda võrku, mitte aga eetri kaudu. Tulevikus ei hakata selle edastamiseks pruukima aga eraldi võrku, vaid üldkasutatava infovõrgu - praeguse Interneti järeltulija - teenuseid.